AndreaBozzo/ceres-open-data-index huggingface dataset:
Tietoa Suomesta monella eri kielellä

**HUOM (1/2026): InfoFinlandin ylläpito on siirtynyt valtiolle. Rajapinta ei ole enää saatavilla.**

[InfoFinland](https://www.infofinland.fi/fi)-verkkosivustolla on tietoa Suomeen muuttajille 12 kielellä (suomi, ruotsi, englanti, venäjä, viro, ranska, ukraina, espanja, turkki, kiina, persia, arabia). InfoFinlandin kieliversiot ovat keskenään identtisiä. 

InfoFinland kokoaa yhteen tärkeää tietoa Suomeen muuttoa suunnittelevalle tai Suomessa jo asuvalle. Sivusto palvelee myös viranomaisia monikielisessä tiedotuksessa.

Koko Suomea koskevan tiedon lisäksi InfoFinlandissa on kuntakohtaista tietoa Helsingin, Espoon, Vantaan ja Kauniaisten sekä joidenkin muiden kuntien palveluista. 

Kaikki InfoFinlandin verkkosivuilla julkaistut tekstit kaikilla kielillä ovat vapaasti käytettävissä Creative Commons Nimeä 4.0 -lisenssin mukaisesti. Käyttöoikeus ei koske sivustolla olevia kuvia.

Tags: api, kotoutuminen, maahanmuutto, monikielisyys, palvelut
Organization: Helsingin kaupunginkanslia
Helsingin pyöräilijämäärät

Helsingin pyöräilijämääristä on olemassa kaksi aineistoa: tunneittain ja vuosittain

##Tunneittainen aineisto

Helsingin pyöräilijämäärät tunneittain vuoden 2014 alusta alkaen. Pyöräilijämääriä lasketaan koneellisesti 16 eri mittauspisteessä. Laskentakoneiden sijaintikoordinaatit ovat suuntaa-antavia (koordinaatisto ETRS-GK25). Aineisto päivittyy puolivuosittain.

Vuoden 2016 tiedoissa Kulosaaren sillan molemmat puolet ovat summattuna Kulosaaren silta et. -sarakkeeseen.

Laskimissa on ollut katkoksia:

- Kaisaniemi 19.12.2021–30.6.2022
- Kulosaaren silta pohjoispuoli 14.3.2022–30.6.2022
- Munkkiniemi silta eteläpuoli 18.5.2022–30.6.2022
- Ratapihantie 19.7.–15.9.2022
- Lauttasaaren sillan kummatkin puolet 30.6.–9.7.2022 sekä 20.9.2022 alkaen

##Vuosittainen aineisto

Aineisto sisältää Helsingissä tehtyjen pyöräliikenteen otoslaskentojen tulokset vuodesta 2016 eteenpäin. Suurin osa laskennoista on toteutettu käsinlaskentoina kesäkuun ensimmäisellä puoliskolla arkipäivänä klo 7–19. Osa laskennoista on tehty muina ajankohtina ja eri menetelmin.

Osaa kohteista seurataan säännöllisesti ja osassa laskenta toteutetaan tarpeen mukaan. Lyhyiden otoslaskentojen laajentamisessa on hyödynnetty automaattisia konelaskimia. Useamman laskennan kohteet esitetään datassa jokainen vuosittainen laskenta omina tietoinaan.

Tietojen kattavuus voi vaihdella mittauspisteittäin ja vuosittain, puuttuvat tiedot ilmaistaan NULL-arvoina.

**Julkaistut tasot:**  

- polkupyoralaskennat

**Selitteet (vuosittainen aineisto)**

- Vuosi: Vuosi, jolloin laskenta on suoritettu
- Paikka: Mittauspisteen sijainti (osoite tai muu sijaintia kuvaava tieto)
- Laskenta: Laskenta-ajan pyöräilijämäärä. Pyörälaskennat toteutetaan pääsääntöisesti kesäkuun arkipäivinä klo 7–19, ellei toisin ole mainittu.
- Vuorokausi: Koko laskentavuorokautta vastaava pyöräilijämäärä. Lasketaan automaattisten konelaskentapisteiden tuloksista muodostettujen kertoimien avulla.
- Kesäkuun arkipäivä ka: Kesäkuun arkivuorokausien (ma–pe, juhannus poislukien) keskimääräinen pyöräilijämäärä. Lasketaan automaattisten konelaskentapisteiden tuloksista muodostettujen kertoimien avulla.
- Huippuvrk: Huippuvuorokauden arvioitu liikennemäärä, joka kertoo pyöräilijöiden mahdollisen enimmäismäärän sään ollessa hyvä. Huippuvuorokausikerroin lasketaan automaattisten konepisteiden kyseisen vuoden touko–elokuun viiden korkeimman arkivuorokauden keskiarvon mukaan.
- Lisätieto: Mahdolliset lisähuomiot laskentatulokseen liittyen
- Päivämäärä: Laskentapäivämäärä
- Pisteluokka: Laskentapisteet luokiteltuna luokkiin: Niemenraja, kantakaupunginraja, muu vakiopiste sekä laskentatoivepiste. Näistä kaikki muut paitsi "laskentatoivepiste" ovat säännöllisesti laskettavia pisteitä.

Organization: Helsingin kaupunkiympäristön toimiala
Helsingin katujen puhdistussuunnitelmat

**HUOM (1/2026): Palvelu ei ole tällä hetkellä saatavissa.**

Rajapinta Helsingin katujen puhdistussuunnitelmiin. Rajapinnan kautta saa CSV-tiedoston. Tiedosto päivittyy päivittäin klo 16:05, jolloin viimeistään on tiedossa seuraavan päivän puhdistuskohteet. Jos puhdistuskohteita ei ole, tiedosto on tyhjä.

CSV-tiedostossa on puhdistuskohteiden seuraavat tiedot: 

- Katuosan puhdistuspäivämäärä
- Kadun nimi
- Tarkennus (puhdistussuunnitelman ylläpitäjän vapaa teksti, yleensä katuväli osoitenumerojen mukaan)
- Postinumero (jos katuosa kulkee useiden postinumeroalueiden alueella, tulee useampi rivi)
- Paikkatieto: leveysaste
- Paikkatieto: pituusaste

Aineiston koordinaatisto on EPSG:4326 eli WGS84.

Tags: kadut, kunnossapito, tiet
Organization: Helsingin kaupunkiympäristön toimiala
Helsingin asuntotuotanto rakennustoimenpiteen, talotyypin, hallintaperusteen, rahoitusmuodon ja huoneistotyypin mukaan 2015-2024

Helsingin asuntotuotanto rakennustoimenpiteen, talotyypin, hallintaperusteen, rahoitusmuodon ja huoneistotyypin mukaan vuodesta 2015 alkaen. 

Aikasarja vuosilta 2000-2016 ilman rakennustoimenpidetietoa on aineistossa [Helsinki: Asuntotuotanto talotyypin, hallintaperusteen, rahoitusmuodon ja huoneistotyypin mukaan](https://stat.hel.fi/pxweb/fi/Aluesarjat_Arkisto/Aluesarjat_Arkisto__rak__astuo/A02HKI_Astuot_hper_rahoitus_talotyyppi.px/).

##Tietosisältö

Aineisto sisältää tietoja asuntorakentamisesta Helsingissä. Tiedot koskevat uustuotantoa ja laajennusrakentamista sekä käyttötarkoituksen muutostuotantoon liittyviä valmistuneita asuntoja.

##Aluerajat

Helsingin piirijakojärjestelmän mukaiset aluerajat. Ks. kuvaus.

##Tietolähde

Helsingin kuntarekisteri (Facta), Rakennusvalvontavirasto

##Kohdejoukko ja rajaus

Taulukko sisältää valmistuneiden asuinhuoneistojen lukumäärän ja huoneistojen pinta-alan. Taulukosta on eroteltavissa uustuotanto ja laajennukset yhtenä ryhmänä sekä käyttötarkoituksen muutokset omana ryhmänään. Käyttötarkoitusten muutokset sisältävät uudelleenrakentamiseen verrattavat muutokset sekä muut muutostyöt.

Käyttötarkoituksen muutokset on luokiteltu talotyypin ja huoneistotyypin mukaan. Käyttötarkoituksen muutosten rahoitusmuoto ja hallintaperuste on tuntematon.

Vapaarahoitteisiin asuntoihin on luettu mukaan valtion lyhyellä korkotuella rahoitetut ns. välimallin vuokra-asunnot. Arava/pitkän korkotuen asuntoihin on luettu valtion pitkällä korkotuella ja aravalainalla rahoitetut asunnot.

##Alueluokitus

Kantakaupunki muodostuu Vironniemen, Ullanlinnan, Kampinmalmin, Taka-Töölön, Kallion, Alppiharjun, Vallilan, Pasilan, Vanhakaupungin ja Reijolan peruspiireistä sekä Mustikkamaa-Korkeasaaren osa-alueesta.

Esikaupungit muodostuvat kantakaupungin ulkopuolisista alueista, ilman ryhmää ”muut”.

Väestö- ja työvoimatilastoissa ryhmä ”muut” sisältää väestön, jota ei ole kirjattu alueille. Tällaisia ovat kunnassa vailla vakituista asuntoa oleskelevat, tietymättömissä olevat, Suomen lähetystöissä ja vastaavissa toimivat, tilapäisesti ulkomailla oleskelevat, laivaväkeen kuuluvina merillä olevat, rangaistus- tms. laitokseen suljetut, sairaalaan yms. hoidettaviksi otetut, opiskelun tai sairauden takia poissa olevat sekä lyhytaikaisen työsuhteen tai satunnaisen oleskelun takia poissa olevat. Työpaikkatilastoissa ryhmä ”muut” sisältää henkilöt, joiden työpaikan tarkempi sijaintitieto puuttuu. Tällöin henkilö on kiinnitetty asuinkuntaansa.

##Tietojen luotettavuus

Tiedot asuntotuotannosta saadaan rakennusvalvonnan tietojärjestelmän kautta.

Organization: Helsingin kaupunginkanslia
Helsingin rakennustuotanto osa-alueittain pääkäyttötarkoituksen ja rakennustoimenpiteen mukaan 2023-2024

Helsingin rakennustuotanto osa-alueittain käyttötarkoituksen ja rakennustoimenpiteen mukaan vuodesta 2023 alkaen. Aineisto sisältää valmistuneiden rakennusten lukumäärän, kerrosalan ja tilavuuden pääkäyttötarkoituksen mukaan.


Tags: asuinrakennukset, asunnot, kerrosala, rakennuksen-käyttötarkoitus, rakennustuotanto, rakentaminen, tilavuus
Organization: Helsingin kaupunginkanslia
Helsingin asuntotuotanto - Aloitetut rakennushankkeet 2015-

##Tietosisältö
Vuoden aikana aloitetut rakennushankkeet - Helsingin asuntotuotanto rakennustoimenpiteen (uudisrakentaminen ja käyttötarkoituksen muutokset), rakennusluokan ja huoneiden lukumäärän mukaan osa-alueittain vuodesta 2015 alkaen.
Aineisto pohjautuu Helsingin kuntarekisteristä poimittuihin tietoihin luvanvaraisesta rakentamisesta. Tilastot on tehty takautuvasti vuodesta 2015 alkaen vuoden 2018 rakennusluokituksen mukaan.

##Määritelmät
Rakennuksen rakennusluokka määräytyy sen mukaan, mihin suurinta osaa rakennuksen kerrosalasta käytetään. [Rakennusluokkien määritelmät löytyvät Tilastokeskuksen sivuilta.](https://stat.fi/fi/luokitukset/rakennus/rakennus_1_20180712)
Uudisrakentamista koskevat tiedot sisältävät uudet rakennukset ja rakennusten laajennukset. Käyttötarkoituksen muutokset sisältävät uudelleen rakentamiseen verrattavat muutokset ja muut muutostyöt.

##Aluerajat
Helsingin piirijakojärjestelmän mukaiset aluerajat. [Lisätietoja Helsingin aluejakomuutoksista.](https://stat.hel.fi/Resources/aluejakomuutokset_hki.html)

##Alueluokitus
Kantakaupunki muodostuu Vironniemen, Ullanlinnan, Kampinmalmin, Taka-Töölön, Kallion, Alppiharjun, Vallilan, Pasilan, Vanhakaupungin ja Reijolan peruspiireistä sekä Mustikkamaa-Korkeasaaren osa-alueesta.
Esikaupungit muodostuvat kantakaupungin ulkopuolisista alueista, ilman ryhmää muut.

Organization: Helsingin kaupunginkanslia
Syke YleishyodyllisetPalvelut1 WMS

WMS-palvelu sisältää INSPIRE-direktiivin Liite III/Yleishyödylliset ja muut julkiset palvelut -ryhmään kuuluvat seuraavat Syken aineistot: Yhdyskuntajätevesidirektiivin mukaiset jätevedenpuhdistamot, puhdistamojen purkupisteet ja taajamien keskipisteet. Aineistot eivät ole INSPIREn tietotuotemäärittelyn mukaisia. Aineistot kuuluvat Syken avoimiin aineistoihin (CC BY 4.0).
Palvelu on tarkasteltavissa mittakaava-alueella 1:5000 – 1:20 000 000.

-

Organization: Suomen ympäristökeskus (Syke)
Helsingin kaupungin koulurekisteri

**HUOM (1/2026): Koulurekisteri-palvelu on siirretty uudelle alustalle osoitteeseen https://historia.hel.fi/fi/koulurekisteri. Samalla rajapinta on poistunut käytöstä.**

Helsingin kaupungin koulurekisteristä löytyy tietoja Helsingin kouluista kaupungin perustamisesta (vuodesta 1550) lähtien. Koulurekisteri on Helsingin kaupunginkanslian kaupunginarkiston sekä kasvatuksen ja koulutuksen toimialan yhteinen hanke. Koulurekisterin tietoja voi selata osoitteessa https://koulurekisteri.hel.fi/.

Rekisteriin on koottu koulujen toiminnan kannalta olennaisia asioita, kuten koulujen nimenmuutokset, sijainnit ja tieto koulutyypistä eri aikoina. Rekisteristä löytyy lisäksi tietoa kouluun liittyvistä tapahtumista, kuten yhdistymisistä ja eroamisista. Rekisteristä löytyy myös koulujen omistajiin ja perustajiin liittyviä tietoja, koulurakennuksiin liittyviä tietoja sekä tiedot luokkien lukumääristä ja koulujen arkistojen sijaintitiedot.

Koulurekisteriin on tallennettu koulujen rehtorien nimet, mutta tietosuojasyistä saatavilla on ainoastaan yli sata vuotta sitten toimineiden rehtoreiden nimitiedot. Rekisteristä ei löydy tietoa yksittäisistä oppilaista tai opettajista.

Koulurekisterin tiedot on koottu arkistolähteistä ja kirjallisuudesta. Koulujen ajantasaisia tietoja täydennetään rekisteriin lukukausien alussa. Historiatietoja täydennetään ja korjataan tarpeen mukaan. Rajapinnan kautta on saatavilla aina tuorein koulurekisterin tietosisältö.

Organization: Helsingin kaupunginkanslia
Varke-enimmäistonttihintakartta pääkaupunkiseudulla

Varke-enimmäistonttihintakartta (aiemmin ARA-enimmäistonttihintakartta)  2026 sisältää Varken 19.12.2025 päätöksen mukaiset valtion tukemassa asuntotuotannossa (pitkä korkotuki) sovellettavat tonttien enimmäishinnat pääkaupunkiseudulla vuonna 2026. 

Enimmäishinnat esitetään tonttihintakartalla kuntien hallinnollisten aluejakojen avulla (Helsingin osa-alueet, Espoon pienalueet, Vantaan kaupunginosat, Kauniainen kokonaisena kuntana). Kartan hintoihin liittyvät soveltamisohjeet (ks. tonttihintasuositus verkkosivuilta) voivat korottaa enimmäishintaa Espoon pohjoisosissa, Kauniaisissa ja Vantaalla (ei Helsingissä eikä Espoon eteläosissa). Esimerkiksi, jos tontti sijaitsee nykyisessä tai tulevassa keskuksessa hyvällä paikalla, esimerkiksi hyvien julkisten tai kaupallisten palvelujen tai esimerkiksi rautatieaseman, metroaseman tai raitiotiepysäkin läheisyydessä (maksimietäisyys kävellen 1 000 m), voidaan tontin enimmäishintaa korottaa enintään 15 prosenttia. Espoon eteläosissa AP-tonttihinnat sovitaan Varken kanssa tapauskohtaisesti hintamallia hyödyntäen (ks. tonttihintasuositus verkkosivuilta, soveltamisohjeiden kohta 9). 

Aineisto päivitetään vuosittain Varken enimmäistonttihintoja koskevan päätöksen mukaisesti.

**Lisätietoja aiheesta:** 

HSY valmistelee vuosittain esityksen valtion tukemassa asuntotuotannossa pääkaupunkiseudulla sovellettavista tonttien enimmäishinnoista. Työn tavoitteena on määritellä alueittain yhtenäinen ja johdonmukainen kohtuullisen hintatason yläraja ohjeeksi valtion tukemaan asuntotuotantoon luovutettavan tonttimaan hinnoittelussa arava- ja korkotukilainsäädännön tavoitteiden mukaisesti. Seudullista hintapäätöstä on perinteisesti käytetty myös muutoin ohjeena kohtuuhintaisen tonttimaan arvioinnissa.

Tonttihintasuositus: [ https://www.hsy.fi/ymparistotieto/asuminen-ja-maankaytto/varke-tonttihinnat//]( https://www.hsy.fi/ymparistotieto/asuminen-ja-maankaytto/varke-tonttihinnat/) 

Tutustu aineistoon HSY:n karttapalvelussa: [tonttihinnat kartalla](https://kartta.hsy.fi/?zoomLevel=3&coord=25496880.850868754_6678159.619490085&mapLayers=27+100+rasteri,1069+100+asuminen_ja_maankaytto:Varke_enimmäistonttihinnat&uuid=508752a1-2d1e-4011-a0f7-a96e857fff64&noSavedState=true&showIntro=false)

Organization: Helsingin seudun ympäristöpalvelut (HSY)
Keski-Suomen maakuntakaavayhdistelmä yhtenäisessä tietomallissa

Maakuntakaavayhdistelmässä esitetään yhdellä kartalla voimassa olevat maakuntakaavat. Keski-Suomen maakuntakaava hyväksyttiin maakuntavaltuustossa 1.12.2017 ja kaava sai lainvoiman 28.1.2020. Keski-Suomen maakuntakaava 2040 hyväksyttiin maakuntavaltuustossa 8.12.2023 ja kaava sai lainvoiman 1.10.2025. 

Suunnittelussa on käytetty mm. SYKE:n, tieviranomaisten ja kuntien paikkatietoaineistoja, tutkimuksia sekä suunnitelmia. Aineistot on yhdistetty alkuperäisistä maakuntakaavaan käytetyistä vektoriaineistoista soveltuvaksi karttapalvelukäyttöön. Viralliset pdf-dokumentit löytyvät Keski-Suomen liiton sivuilta. Aineisto soveltuu kunta- ja aluesuunnitteluun sekä kaavoitukseen. 

Aineisto sisältää Keski-Suomen voimassa olevien maakuntakaavojen aluevaraukset, osa-alueet, viivat sekä kohteet. Tarkastelumittakaava on 1:250 000. Resurssin tarjoaa Lounais-Suomen alueellinen tietopalvelu Lounaistieto. Karttapalvelussa käytetty symboliikka ei täysin vastaa paperikarttojen visualisointia. Vastuutahona toimii Keski-Suomen liitto (Lutakonaukio 7, 40100 Jyväskylä, kirjaamo@keskisuomi.fi).

Organization: Keski-Suomen liitto
Helsingin yleiskartta

Helsingin yleiskartta on kuvaustekniikaltaan yleistetty paikannuksen ja opastuksen avuksi tuotettu kartta Helsingin alueelta. Karttoja voidaan käyttää myös indeksikarttoina eri karttapalveluissa ja niitä voidaan hyödyntää erilaisten karttaesitysten taustakarttana. 

Yleiskartta tuotetaan Helsingin kaupunkiympäristötoimialan kaupunkimittauspalvelun ylläpitämistä opaskartta-aineistoista voimakkaasti yleistämällä ja karsimalla yksityiskohtia. Yleiskartta tuotetaan sekä värillisenä että harmaasävytteisenä versiona. Yleiskartoista on saatavilla versiot karttateksteillä sekä ilman karttatekstejä (harmaa_pohja -tasot). Pikselitarkkuudet ovat 8 metriä, 16 metriä ja 32 metriä. Aineisto on saatavissa sekä rajapintapalvelun kautta että TIFF-muotoisina tiedostoina.

Helsingin yleiskartta kattaa koko Helsingin kaupungin alueen, mukaan lukien merialue. Aineistoja päivitetään jatkuvasti, avoin data -julkaisu toteutetaan kerran vuodessa.

**Koordinaatisto(t):**

- ETRS-GK25 (EPSG:3879). Ylläpitokoordinaatisto. Aineisto voidaan projektoida myös muihin koordinaatistoihin. Muut mahdolliset koordinaatistot löytyvät rajapintapalvelun GetCapabilities-dokumentista.

**Rajapintapalvelun osoite:**

- WMS-rajapinta: [https://kartta.hel.fi/ws/geoserver/avoindata/wms](https://kartta.hel.fi/ws/geoserver/avoindata/wms?request=getCapabilities)

**Julkaistut tasot:**

- Yleiskartta_8m
- Yleiskartta_8m_harmaa
- Yleiskartta_8m_harmaa_pohja
- Yleiskartta_16m
- Yleiskartta_16m_harmaa
- Yleiskartta_16m_harmaa_pohja
- Yleiskartta_32m
- Yleiskartta_32m_harmaa
- Yleiskartta_32m_indeksi

Tags: kartat, opaskartta, seutukartta, yleiskartta
Organization: Helsingin kaupunkiympäristön toimiala
Uudenmaan kuntien asuntokuntien tulot, kulutusyksikkökohtaiset ginikertoimet 2005-2019 

Uudenmaan kuntien asuntokuntien tulot, kulutusyksikkökohtaiset ginikertoimet vuosina 2005-2019.

**Gini-kerroin**
Gini-kerroin on yleisin tuloeroja kuvaava tunnusluku. Mitä suuremman arvon gini-kerroin saa, sitä epätasaisemmin tulot ovat jakautuneet. Gini-kertoimen suurin mahdollinen arvo on yksi. Tällöin suurituloisin tulonsaaja saa kaikki tulot. Pienin mahdollinen gini-kertoimen arvo on 0, jolloin kaikkien tulonsaajien tulot ovat yhtä suuret. Gini-kerroin kuvaa suhteellisia tuloeroja. Gini-kerroin ei muutu, jos kaikkien tulonsaajien tulot muuttuvat prosenteissa saman verran.

**Perusjoukko**
Alueet, joilla on vähintään 100 asuntokuntaa. Asuntokunta-aineiston tulonsaajatieto on maassa vakituisesti asuvien tilastovuoden lopun tieto. Tulonsaajilla ei ole ikärajoja. Kaikki tulonsaajat otetaan mukaan perusjoukkoon (ei jätetä pois esim. poikkeuksellisen suurituloisia). 

Asuntokunta-aineistossa ei ole laitoshoidossa, asunnottomina tai tietymättömissä olevia henkilöitä eikä niitä, joiden kotikunta on pysyvästi ulkomaat. Muita ulkomailla asuvia ei pystytä luotettavasti erittelemään. Tilastovuoden aikana kuolleiden henkilöiden tiedot eivät ole mukana. Tästä seuraa, että kuolleiden henkilöiden (mm. valtionveronalaisten) tulojen tilastovuoden kertymä ei näy ko. asuntokunnan tiedoissa.

**Valtionvaraiset tulot yhteensä asuntokunnalla**
Euromääräiset valtionveronalaiset tulot yhteensä asuntokunnalla.

**Asuntokunnan kulutusyksiköt**
Eurostatin suosittama OECD:n ns. muunnettu kulutusyksikköasteikko, jossa asuntokunnan ensimmäinen aikuinen saa painon 1, muut yli 13-vuotiaat saavat painon 0,5 (eli muut 14+ vuotiaat), lapset saavat painon 0,3 (0-13-vuotiaat).

**Asuntokunnan käyttötulo**
Käytettävissä oleva rahatulo, tiedot euroa, viety vuosille 2005-. Käytettävissä olevat rahatulot saadaan, kun bruttotuloista vähennetään maksetut tulonsiirrot (välittömät verot, sosiaaliturvamaksut ja pakolliset eläke- ja työttömyysvakuutusmaksut). Tulot ovat kyseisen vuoden aikana kertyneet käytettävissä olevat tulot yhteensä.

**Ekvivalentti tulo**
Asuntokunnan tulot jaettuna asuntokunnan kulutusyksiköiden määrällä.

**Nollatuloiset asuntokunnat**
Lähtöaineisto sisältää myös sellaisia asuntokuntia, joiden valtionveronalaisten tulojen määrä on 0 euroa.

Tags: asuntokunnat, ginikertoimet, tulot, tulotaso
Organization: Helsingin kaupunginkanslia
Helsingin seudun pyörälaskennat

Helsingin seudun kuntien keräämät ja Helsingin Seudun Liikenteen (HSL) yhtenäistämät pyöräliikenteen laskentapisteiden laskentatiedot vuosilta 2013-2018.

Aineiston ominaisuustiedot sekä esikatselu [HSL:n sivuilla](https://public-transport-hslhrt.opendata.arcgis.com/datasets/helsingin-seudun-py%C3%B6r%C3%A4laskennat).

Organization: Helsingin seudun liikenne (HSL)
Pääkaupunkiseudun yleiskartta

Pääkaupunkiseudun yleiskartta on kuvaustekniikaltaan yleistetty paikannuksen ja opastuksen avuksi tuotettu kartta pääkaupunkiseudun alueelta. Karttoja voidaan käyttää myös indeksikarttoina eri karttapalveluissa ja niitä voidaan hyödyntää erilaisten karttaesitysten taustakarttana.

Yleiskartta tuotetaan pääkaupunkiseudun kaupunkien mittausosastojen ylläpitämistä opaskartta-aineistoista voimakkaasti yleistämällä ja karsimalla yksityiskohtia. Yleiskartat tuotetaan sekä värillisenä että harmaasävytteisenä versiona. Yleiskartoista on saatavilla versiot karttateksteillä sekä ilman karttatekstejä (harmaa_pohja -tasot). Pikselitarkkuudet ovat 8 metriä, 16 metriä ja 32 metriä. Aineiston yhdistämisestä ja julkaisemisesta vastaa Helsingin kaupunkiympäristötoimialan kaupunkimittauspalvelut. Aineisto on saatavissa sekä rajapinnan kautta että TIF-muotoisena sarjana.

Pääkaupunkiseudun yleiskartat kattavat koko pääkaupunkiseudun alueen, mukaan lukien merialue. Avoin data -julkaisu toteutetaan kerran vuodessa tiedostosarjan osalta.

Aineistojen tiedonkeruun pohjana on käytetty avoimia aineistoja: Espoon ja Vantaan opaskarttoja sekä Maanmittauslaitoksen aineistoja.

**Koordinaatisto(t):**

- ETRS-GK25 (EPSG:3879). Ylläpitokoordinaatisto. Aineisto voidaan projektoida myös muihin koordinaatistoihin. Muut mahdolliset koordinaatistot löytyvät rajapintapalvelun GetCapabilities-dokumentista.

**Rajapintapalvelun osoite:**

- WMS-rajapinta: [https://kartta.hel.fi/ws/geoserver/avoindata/wms](https://kartta.hel.fi/ws/geoserver/avoindata/wms?request=getCapabilities)

**Julkaistut tasot:**

- Yleiskartta_PKS_8m
- Yleiskartta_PKS_8m_harmaa
- Yleiskartta_PKS_8m_harmaa_pohja
- Yleiskartta_PKS_16m
- Yleiskartta_PKS_16m_harmaa
- Yleiskartta_PKS_16m_harmaa_pohja
- Yleiskartta_PKS_32m
- Yleiskartta_PKS_32m_harmaa
- Yleiskartta_PKS_32m_indeksi

Tags: kartat, opaskartta, seutukartta, yleiskartta
Organization: Helsingin kaupunkiympäristön toimiala
Pääkaupunkiseudun tilastorajapinta

Seudullinen tilastorajapinta mahdollistaa [Helsingin seudun aluesarjat](https://stat.hel.fi/pxweb/fi/Aluesarjat/) -tilastokannassa olevien tilastotietojen hakemisen koneellisesti eri tiedostomuodoissa mm. xlsx, csv, json ja json-stat.

Aluesarjat-tilastokannassa on tilastollisia aikasarjoja useista alueellisista ilmiöistä. Tilastot ovat pääosin vuositasoisia, pisimmät väestösarjat alkavat vuodesta 1962. Tietokanta muodostuu kolmesta kokonaisuudesta: Helsingin, Espoon ja Vantaan kaupunkien tilastoaluetiedoista sekä kunta- ja seututilastotietoa Helsingin seudusta ja Uudenmaan maakunnasta. 

Tietokannasta löytyvät uusimmat saatavilla olevat tiedot. Osaa tiedoista päivitetään vuosittain, osaa neljännesvuosittain. 

Tietokannan tilastot on kuvattu tarkemmin [Aluesarjat](https://hri.fi/data/collection/aluesarjat)- ja [Historialliset tilastot](https://hri.fi/data/collection/helsingin-historialliset-tilastot) -datakokoelmissa.

##Aihealueet

- Asuminen 
- Historialliset tilastot
- Koulutus
- Rakentaminen
- Tulotaso
- Työmarkkinat ja työssäkäynti
- Väestö

Aluesarjat-tilastotietokannan sisällön lisäksi rajapinnasta on saatavilla Aluesarjojen arkistokanta, [Hyvinvointitilastot](https://hri.fi/data/dataset/lasten-ja-nuorten-hyvinvointi-helsingissa), [Nordstat-tietokanta](https://hri.fi/data/dataset/nordstat-tilastoja-pohjoismaiden-suurimmista-kaupungeista-ja-kaupunkiseuduista) sekä [Helsingin ympäristötilasto](https://hri.fi/data/fi/dataset/helsingin-ymparistotilasto).

PX-Web API:n käytöstä on laadittu ohjeita, joihin kannattaa tutustua ennen rajapinnan käyttöä: 

- [How to use the City of Helsinki PX-Web API](https://stat.hel.fi/Resources/Images/PxWebAPI_Help_Helsinki_en.pdf)
- [Tilastokeskuksen käyttöohjeet suomeksi](https://www.stat.fi/tup/tilastotietokannat/kayttoohjeet.html)
- [Tilastokeskuksen käyttöohjeet ruotsiksi](https://www.stat.fi/tup/tilastotietokannat/ohjeet_sv.html)


Tags: asuminen, asunnot, rakennukset, rakentaminen, tulotaso, työmarkkinat, työssäkäynti, väestö
Organization: Helsingin kaupunginkanslia
Jalankulkijoiden liukastumisvaroitukset Helsingissä

Avoimen rajapinnan kautta saa JSON-muodossa tiedon jalankulkijoille annetuista liukkausvaroituksista Helsingissä. Tiedot päivittyvät rajapintaan reaaliaikaisesti - kun varoitus liukkaudesta tulee, näkyy se rajapintaan kohdistuvissa uusissa tietopyynnöissä heti ilman viiveitä.

Rajapinnan dokumentaatio on osoitteessa https://liukasbotti.fi/fi/developers. 

Palvelun tuottaa Bravo Digital Oy.

Tags: jalankulkijat, kadut, kevyt-liikenne, liukkaus, tiet
Organization: Helsingin kaupunkiympäristön toimiala